Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A KEHI-jelentés minõsítésének elõbb ismertetett hiányosságát 2004 novemberében, a minõsítés felülvizsgálatkor részben orvosolták. A minõsített adat kezelésének rendjérõl szóló 79/2005. (VI. 30.) Korm. rendelet (a továbbiakban: Vhr.) 25. § (5) bekezdése szerint „ha a felülvizsgáló, illetve felülbíráló az eredeti minõsítési jelölést törli és más minõsítési jelölést alkalmaz, vagy az érvényességi idõtõl eltér, ezt a minõsítésre vonatkozó szabályok szerint indokolja”.
Paragraph Index: 879

(5) Azokat a kezelési segédleteket, amelyekbõl a minõsített adathordozók tartalmára vonatkozóan valamilyen érdemi információ, ismeret, következtetés levonható, vagy erre utalást tartalmaznak, a kezelt adathordozónak megfelelõ minõsítési jelöléssel kell ellátni. Ha a kezelési segédlet államtitkot és szolgálati titkot tartalmazó adathordozók együttes kezelésére szolgál, úgy a „Szigorúan titkos!” jelölést kell alkalmazni.” A minõsítési javaslat, illetve a minõsítés felülvizsgálatának indokolása olyan információkat tartalmaz, amelyek megismerése az alapjog-korlátozás alkotmányosságának megítéléséhez szükséges, ezért az indokolást lehetõség szerint úgy kell elkészíteni, hogy a minõsítés szükségességét alátámassza, de maga ne tartalmazzon minõsített adatot. Minõsítésükre csak kivételesen, olyankor kerülhet sor, ha a minõsítési javaslat, illetve a minõsítés felülvizsgálatának indokolása kizárólag valamely minõsített adat belefoglalásával lehetséges. Ezen iratok minõsítésére ügyviteli érdekbõl nem kerülhet sor. A KEHI jelentés minõsítése felülvizsgálatának indokolása nem tartalmaz olyan adatokat, amelyek a minõsítési jelölés alkalmazását szükségessé tennék, ezért a minõsítési jelölés feltüntetésére feltehetõen tévedésbõl került sor. E) A minõsítést megalapozó titokköri pont A KEHI titokköri jegyzékét 2003. május 9-én tették közzé. 2003. július 19-én lépett hatályba az államtitokról és a

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes